Таму, збіраючыся на Цукеркавы фэст наступны, не дзівіцеся, што трэба ехаць у Івянец: казка сама ў дом не прыходзіць, у яе трэба зайсці, гатовым да выпрабаванняў на мужнасць, чысціню і сумленнасць. Івянцу выпала стаць тым містычным мастком, што пралёг між казкай і рэчаіснасцю. Бо менавіта ў Івянцы з’яўляюцца на свет цукеркі, якімі шчодра частуе фэст. І цукерыну шчасця таксама шукаюць таму менавіта ў Івянцы, штогоду, перад сонцазваротам, апярэджваючы пошукі купальскай папараць-кветкі.